b'\n_START_ARTICLE_\nModern soul\n_START_PARAGRAPH_\nModern soul glazbeni je \xc5\xbeanr koji je povezan sa odje\xc4\x87om i plesnim stilom (pogotovo u disco doba), koji se ranih 1970-ih razvio u sjevernoj Engleskoj.\n_START_SECTION_\nPovijest\n_START_PARAGRAPH_\nModern Soul razvio se iz northern soul scene kada su neki sjeverni DJ-i po\xc4\x8deli snimati ne\xc5\xa1to slo\xc5\xbeenije i suvremenije snimke za ameri\xc4\x8dko i britansko tr\xc5\xbei\xc5\xa1te. Nastao je jedan bogatiji zvuk sa stilom lirskog i melodi\xc4\x8dnog soula za razliku od northern soula, ali i vrlo naprednog u smislu Hi-Fi audio i FM radio tehnologije. Jo\xc5\xa1 jedna prednost je za razliku od northern soula, je ponuda stalne objave novog materijala. Moderna Soul snimke nisu nu\xc5\xbeno moderne u bilo kojem trenutku vremena. Neke trenutne Moderna Soul snimke stare su oko 30 godina. Snimke su postale popularne kada su ih po\xc4\x8deli izvoditi DJ-i northern soula._NEWLINE_Veliki dio originalnih izvo\xc4\x91a\xc4\x8da modern soula do\xc5\xa1ao je sa northern soul scene i zadr\xc5\xbeavaju svoj glazbeni utjecaj kod rijetkih izdava\xc4\x8dkih ku\xc4\x87a. Jedan od prvih modern soul klubova nalazi se u Blackpool Mecca, Engleska, kojeg predvodi DJ Ian Levine. Pribli\xc5\xbeno u istom razdoblju, Colin Curtis je svirao sa Anderson Brothersima, te snimaju skladbu "I Can See Him Loving You", dok se u modern soulu pojavio i Don Thomas sa snimkom "Come on Train"._NEWLINE_Glavni izvo\xc4\x91a\xc4\x8di ova dva soul \xc5\xbeanra nalaze svoje razli\xc4\x8dite putove i sviraju po raznim soul klubovima gdje se op\xc4\x87enito svira modern ili northern soul. Modern soul postao je jedan od glavnih pravaca kojeg razni izvo\xc4\x91a\xc4\x8di koriste u glazbi i njenom \xc5\xa1irem prostoru. U Liverpoolu su velikim dijelom ostali nezainteresirani za northern soul scenu u 1960-ma i 1970-ma, baziraju\xc4\x87i se na Motown i funk. Zbog toga se grad pokazao kao vrlo plodno podru\xc4\x8dje za suvremeni soul zvuk._NEWLINE_Unato\xc4\x8d njihovim po\xc4\x8detnim razlikama, northern i modern soul ostali su neobja\xc5\xa1njivo povezani \xc5\xbeanrovi. Neki DJ izvo\xc4\x91a\xc4\x8di kao \xc5\xa1to su Richard Searling i \'Soul Sam\' (Martin Barnfather), imaju vode\xc4\x87a mjesta u northern i modern soulu ve\xc4\x87 nekoliko desetlje\xc4\x87a, dok ve\xc4\x87ina ostalih soul izvo\xc4\x91a\xc4\x8da po Velikoj Britaniji svira u oba \xc5\xbeanra._NEWLINE_Modern soul je u glazbeno smislu dao mnogo vi\xc5\xa1e uspje\xc5\xa1nica nego northern soul, dok su izvo\xc4\x91a\xc4\x8di modern soula imali unosnu karijeru, za razliku od zvijezda northern soula.'